LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 193**

**2021.gada 27.aprīlī plkst.10.00**

Videokonferences formātā

Sēdē piedalās:

**komisijas deputāti:**

**Juris Rancāns**

**Edvīns Šnore**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Vita Anda Tērauda**

**Atis Zakatistovs**

**uzaicinātās personas:**

* Aizsardzības ministrijas parlamentārā sekretāre **Baiba Bļodniece**
* Aizsardzības ministrijas Juridiskā departamenta Tiesību aktu nodaļas vadītāja **Vita Upeniece**
* Zemessardzes štāba Juridiskās daļas priekšniece kapteine **Ilze Tilgase**
* Tieslietu ministrijas valsts sekretāra vietniece tiesību politikas jautājumos **Laila Medina**
* Tieslietu ministrijas Nozaru politikas departamenta Kriminālsodu izpildes politikas nodaļas vadītāja **Kristīne Ķipēna**
* Tieslietu ministrijas Nozaru politikas departamenta Kriminālsodu izpildes politikas nodaļas juriste **Diāna Škavronska**
* Iekšlietu ministrijas parlamentārā sekretāre **Signe Bole**
* Iekšlietu ministrijas Nozares politikas departamenta direktora vietnieks **Imants Zaķis**
* Valsts policijas Galvenās kārtības policijas pārvaldes Koordinācijas un kontroles pārvaldes Licencēšanas un atļauju sistēmas biroja priekšnieka vietnieks pulkvežleitnants **Andris Melkers**
* Valsts policijas Galvenā kārtības policijas pārvaldes Koordinācijas un kontroles pārvaldes Dienestu koordinācijas biroja galvenā inspektore **Selēna Laura**
* Valsts ieņēmumu dienesta Personālvadības pārvaldes direktore **Līga Loca**
* Valsts ieņēmumu dienesta ģenerāldirektora vietniece, Informātikas pārvaldes direktore **Indra Kārkliņa**
* Korupcijas novēršanas un apkarošanas biroja galvenā inspektore **Irina Dobelniece**
* Drošības nozares kompāniju asociācijas valdes priekšsēdētājs **Arnis Vērzemnieks**
* Drošības nozares kompāniju asociācijas pārstāve **Līga Batalauska**
* Latvijas Drošības biznesa asociācijas valdes priekšsēdētājs**Jānis Zeps**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, K.Bumbiere, M.Veinalds, E.Kalniņa.**

**Sēdi vada:** komisijas priekšsēdētājs J.Rancāns

**Sēdi protokolē:** E.Kalniņa

**Sēdes veids:** atklāta

Darba kārtība:

**1. Grozījumi Apsardzes darbības likumā (541/Lp13) 3. lasījums.**

**2. Grozījumi Latvijas Republikas Zemessardzes likumā (784/Lp13) 3. lasījums.**

**3. Grozījumi Ieslodzījuma vietu pārvaldes likumā (786/Lp13) 3. lasījums.**

**4. Grozījums Ieroču aprites likumā (756/Lp13) 3. lasījums.**

**5. Dažādi.**

**J.Rancāns** atklāj sēdi un informē par izskatāmo darba kārtību un uzaicinātajām amatpersonām.

**1. Grozījumi Apsardzes darbības likumā (541/Lp13) 3. lasījums.**

J.Rancāns informē, ka likumprojekts izskatīts vienā no iepriekšējām komisijas sēdēm, bet jāprecizē atliktais JB 3.priekšlikums – IeM iesniegusi precizētu redakciju.

**Nr.3** – Saeimas Juridiskā biroja priekšlikums – Izslēgt 5. panta piekto daļu un attiecīgi precizēt turpmāko likumprojekta tekstu vai arī precizēt šajā normā paredzētās valsts nodevas mērķi.

**L.Millere** informē, ka IeM precizētā redakcija pārrunāta un saskaņota ar finanšu jomas speciālistiem (JB 3.priekšlikums vairs tabulā var neparādīties, jo tiek veidots komisijas priekšlikums IeM iesniegtajā redakcijā).

**J.Rancāns** informē, ka priekšlikums nav balsojams, jo tas atrisināts 3A.priekšlikumā (komisijas priekšlikums IeM iesūtītajā redakcijā).

*Priekšlikums* ***Nr.3 nav balsojams.***

**Nr.3A** – Iekšlietu ministra S.Ģirģena priekšlikums – Izteikt 5. panta piekto daļu ieteiktā redakcijā.

*(Saņemts pēc priekšlikumu iesniegšanas termiņa).*

J.Rancāns aicina deputātus atbalstīt šo priekšlikumu, veidojot kā komisijas priekšlikumu.

*Priekšlikums Nr.3A komisijā atbalstīts, tiek veidots komisijas priekšlikums IeM iesniegtajā redakcijā.*

J.Rancāns atgādina, ka iepriekšējā sēdē jau ir atsaukts JB 16.priekšlikums, un informē, ka uz šo sēdi IeM 8. un 18.priekšlikums ir atsaukts.

I.Zaķis norāda, ka attiecībā par 17A.priekšlikumu nepieciešams veikt tehnisku precizējumu – cipars “31.” aizstājams ar ciparu “30.”, tā kā šāds datums – 31.jūnijs neeksistē.

J.Rancāns piekrīt un aicina deputātus atbalstīt tehniska precizējuma veikšanu šajā komisijas izveidotajā priekšlikumā.

*Komisija atbalsta tehniska precizējuma veikšanu priekšlikumā Nr.17A.*

**J.Rancāns** aicina deputātus balsot par likumprojekta “Grozījumi Apsardzes darbības likumā” (541/Lp13) atbalstīšanu kopumā 3.lasījumam.

*Notiek balsošana.*

*Par – 8 (J.Rancāns, E.Šnore, R.Bergmanis, I.Klementjevs, A.Latkovskis, M.Možvillo, V.A.Tērauda, A.Zakatistovs); pret – nav; atturas – nav.*

*Komisija* ***atbalsta*** *likumprojekta virzību 3.lasījumam.*

**LĒMUMS:**

**-** atbalstīt likumprojektu “Grozījumi Apsardzes darbības likumā” (541/Lp13) un virzīt to izskatīšanai Saeimas sēdē trešajā lasījumā.

**2. Grozījumi Latvijas Republikas Zemessardzes likumā (784/Lp13) 3. lasījums.**

J.Rancāns informē, ka par izskatāmo likumprojektu saņemti 3 priekšlikumi, un aicina tos izskatīt numuru secībā.

**Nr.1** – Saeimas Juridiskā biroja priekšlikums – Izslēgt likumprojekta 1. panta pirmajā daļā vārdus “kas noslēgts ar Zemessardzi vai Nacionālo bruņoto spēku pilnvaroto komandieri”.

**L.Millere** informē, ka visi 3 JB priekšlikumi ir redakcionāli precizējoša rakstura priekšlikumi – neko nemaina pēc būtības. Šis priekšlikums ir, lai novērstu nevajadzīgu dublēšanos.

**V.Upeniece** atbalsta visus 3 JB priekšlikumus.

**J.Rancāns** aicina deputātus atbalstīt šo priekšlikumu.

*Priekšlikums Nr.1 komisijā atbalstīts.*

**Nr.2** – Saeimas Juridiskā biroja priekšlikums – Izteikt likumprojekta 1. panta otro daļu ieteiktā redakcijā.

**L.Millere** jau informēja, ka visi 3 JB priekšlikumi ir redakcionāli precizējoša rakstura priekšlikumi – neko nemaina pēc būtības. JB piedāvā šo papildinājumu likt citā vietā, nekā tas bija sākotnēji paredzēts likumprojektā.

**J.Rancāns** aicina deputātus atbalstīt šo priekšlikumu.

*Priekšlikums Nr.2 komisijā atbalstīts.*

**Nr.3** – Saeimas Juridiskā biroja priekšlikums – Izteikt 29. panta pirmās daļas 2. punktu (likumprojekta 5. pants) ieteiktā redakcijā.

**L.Millere** jau informēja, ka visi 3 JB priekšlikumi ir redakcionāli precizējoša rakstura priekšlikumi, kas neko nemaina pēc būtības, tajā skaitā arī šis ir precizējošs, ņemot vērā normu konstrukciju.

**J.Rancāns** aicina deputātus atbalstīt šo priekšlikumu.

*Priekšlikums Nr.3 komisijā atbalstīts.*

**J.Rancāns** aicina deputātus balsot par likumprojekta “Grozījumi Latvijas Republikas Zemessardzes likumā” (784/Lp13) atbalstīšanu kopumā 3.lasījumam.

*Notiek balsošana.*

*Par – 8 (J.Rancāns, E.Šnore, R.Bergmanis, I.Klementjevs, A.Latkovskis, M.Možvillo, V.A.Tērauda, A.Zakatistovs); pret – nav; atturas – nav.*

*Komisija* ***atbalsta*** *likumprojekta virzību 3.lasījumam.*

**LĒMUMS:**

**-** atbalstīt likumprojektu “Grozījumi Latvijas Republikas Zemessardzes likumā” (784/Lp13) un virzīt to izskatīšanai Saeimas sēdē trešajā lasījumā.

**3. Grozījumi Ieslodzījuma vietu pārvaldes likumā (786/Lp13) 3. lasījums.**

J.Rancāns informē, ka par izskatāmo likumprojektu saņemti 4 priekšlikumi, un aicina tos izskatīt numuru secībā.

**Nr.1** – Tieslietu ministra J.Bordāna priekšlikums – Visā likumprojekta tekstā vārdu “lietot” aizstāt ar vārdu “pielietot”, vārdu “lietošana” aizstāt ar vārdu “pielietošana” attiecīgā locījumā un vārdu “lietojot” aizstāt ar vārdu “pielietojot” attiecīgā locījumā.

**K.Ķipēna** informē, ka šis ir redakcionāla rakstura precizējums, jo salāgo likumprojektā lietotos jēdzienus ar Ieroču aprites likumā lietotajiem jēdzieniem.

**L.Millere** skaidro, ka JB nav iebildumu, ja skatās tikai redakcionāli, bet, ja raugās no sistēmas viedokļa, parādās atšķirīga pieeja dažādos likumos – visos citos likumos, kas saistīti ar valsts dienestu darbību, kur darbinieki ir tiesīgi pielietot gan ieročus, gan fizisko spēku, tad gan Policijas likumā, gan Robežsardzes, gan Zemessardzes likumā, gan Militārajā dienestā, kur ir runa par ieroču un speciālo līdzekļu un spēka lietošanu, attiecībā uz ieročiem tiek izmantots jēdziens “pielietošana”, bet attiecībā uz fizisko spēku, speciālajiem līdzekļiem un visiem cīņas paņēmieniem – ir formulējums “lietošana”. No Ieroču aprites likuma izriet, ka “pielietošana” sevī ietver gan lietošanu, gan izmantošanu. Šajā reizē iesaka aprobežoties ar to, ka 24. un 24.1 pantā, kur ir runa par ieročiem, tiek mainīts jēdziens “lietot” ar jēdzienu “pielietot”.

**J.Rancāns** aicina deputātus daļēji atbalstīt šo priekšlikumu, redakcionāli precizējot, iekļaujot komisijas priekšlikumā – vārdus “lietot”, “lietošana” un “lietojot” aizstāt ar vārdiem “pielietot”, “pielietošana” un “pielietojot” – aizstāt nevis visā likumprojekta tekstā, bet likuma 24.pantā, (savukārt 24.1 pantā – tur jau seko viens ministra priekšlikums, līdz ar to arī tur būs jāveido komisijas priekšlikums).

*Priekšlikums Nr.1 komisijā daļēji atbalstīts, tiek veidots komisijas priekšlikums.*

**Nr.2** – Tieslietu ministra J.Bordāna priekšlikums – Papildināt likumprojekta 2.pantu ar jaunu pirmo daļu ieteiktā redakcijā.

**K.Ķipēna** informē, ka šis ir precizējoša rakstura priekšlikums – piedāvā noteikt, ka ieslodzījuma vietu darbiniekiem ir tiesības pārbaudīt jebkuru personu, kā arī ir precizēts vielu uzskatījums.

**L.Millerei** nav iebildumu.

**J.Rancāns** aicina deputātus atbalstīt šo priekšlikumu.

*Priekšlikums Nr.2 komisijā atbalstīts.*

**Nr.3** – Tieslietu ministra J.Bordāna priekšlikums – Aizstāt likumprojekta 5.pantā ietvertajā 24.1panta otrajā daļā vārdus “speciālo cīņas paņēmienu vai speciālo līdzekļu lietošanu” ar vārdiem “ieroču, speciālo cīņas paņēmienu, speciālo līdzekļu un tehnisko ierīču pielietošanu”.

**K.Ķipēna** informē, ka šis ir precizējoša rakstura priekšlikums – nepieciešams atsaukties uz visiem 4 komplektā esošajiem elementiem, kā arī nepieciešams normu rediģēt kontekstā ar iepriekš izrunāto par jēdzieniem “lietot” un “pielietot”.

**L.Millere** komentē, ka šeit nepieciešams veidot sarežģītāku redakcija – 24.1 panta pirmās daļas 2.punktā ir “lietot ieročus, speciālos cīņas paņēmienus, speciālos līdzekļus vai tehniskās ierīces”, līdz ar to šis punkts jāizsaka jaunā redakcijā, tad tas būtu **–** “ieslodzījuma vietā pielietot ieročus, lietot speciālos cīņas paņēmienus, speciālos līdzekļus vai tehniskās ierīces”; un otrā daļa arī jāizsaka jaunā redakcijā **–** “…patstāvīgi pieņem lēmumu par ieroču pielietošanu vai speciālo cīņas paņēmienu, speciālo līdzekļu un tehnisko ierīču lietošanu”. Precizēto redakciju apņemas vēlāk iesūtīt komisijā.

**J.Rancāns** aicina deputātus daļēji atbalstīt šo priekšlikumu, redakcionāli precizējot, iekļaujot komisijas priekšlikumā – attiecībā uz ieročiem būtu vārds “pielietot”, bet uz visu pārējo – vārds “lietot”.

*Priekšlikums Nr.3 komisijā daļēji atbalstīts, tiek veidots komisijas priekšlikums.*

**Nr.4** – Tieslietu ministra J.Bordāna priekšlikums – Papildināt pārejas noteikumus ar 5. punktu ietektā redakcijā.

**K.Ķipēna** informē, ka šis priekšlikums saistīts ar 2.priekšlikumā minēto par VM jaunajiem noteikumiem attiecībā par apreibinošo vielu pārbaudes kārtību – paredz papildināt PN ar normu, kas nosaka, ka līdz brīdim, kamēr spēkā stājas šie jaunie VM noteikumi, tiek izmantoti vecie noteikumi, kas saistās ar notiesāto pārbaudi, bet ne vēlāk kā līdz šī gada 1.decembrim.

**L.Millere** komentē, ka tiek piemēroti vecie noteikumi un jāpasaka, ka tie uzreiz nav zaudējuši spēku, bet līdz šim nevienos grozījumos nav rakstīts jauno MK noteikumu nosaukums, jo tie vēl nav pieņemti. Likumdevējs nevar apgalvot, ka tie būs tieši šādā redakcijā. Aicina izvēlēties citu pieeju, nevis minēt konkrētu MK noteikumu nosaukumu, kas vēl nav zināms.

**K.Ķipēna** atbalsta JB.

**L.Millere** skaidro, ka nepieciešams veidot komisijas redakciju – noteikt, ka līdz attiecīgo MK noteikumu spēkā stāšanās dienai, bet ne ilgāk kā līdz 31.decembrim, ir spēkā (ir piemērojami) šie konkrētie spēkā esošie MK noteikumi.

**J.Rancāns** aicina deputātus daļēji atbalstīt šo priekšlikumu, redakcionāli precizējot, iekļaujot komisijas priekšlikumā.

**L.Millere** apņemas izveidot nepieciešamās redakcijas un iesūtīt tās komisijā, lai pēcāk tās varētu nosūtīt deputātiem informācijai.

*Priekšlikums Nr.4 komisijā daļēji atbalstīts, tiek veidots komisijas priekšlikums.*

**J.Rancāns** aicina deputātus balsot par likumprojekta “Grozījumi Ieslodzījuma vietu pārvaldes likumā” (786/Lp13) atbalstīšanu kopumā 3.lasījumam.

*Notiek balsošana.*

*Par – 8 (J.Rancāns, E.Šnore, R.Bergmanis, I.Klementjevs, A.Latkovskis, M.Možvillo, V.A.Tērauda, A.Zakatistovs); pret – nav; atturas – nav.*

*Komisija* ***atbalsta*** *likumprojekta virzību 3.lasījumam.*

**LĒMUMS:**

**-** atbalstīt likumprojektu “Grozījumi Ieslodzījuma vietu pārvaldes likumā” (786/Lp13) un virzīt to izskatīšanai Saeimas sēdē trešajā lasījumā.

**4. Grozījums Ieroču aprites likumā (756/Lp13) 3. lasījums.**

J.Rancāns informē, ka par izskatāmo likumprojektu priekšlikumi nav saņemti.

**J.Rancāns** aicina deputātus balsot par likumprojekta “Grozījumi Ieroču aprites likumā” (756/Lp13) atbalstīšanu kopumā 3.lasījumam.

*Notiek balsošana.*

*Par – 8 (J.Rancāns, E.Šnore, R.Bergmanis, I.Klementjevs, A.Latkovskis, M.Možvillo, V.A.Tērauda, A.Zakatistovs); pret – nav; atturas – nav.*

*Komisija* ***atbalsta*** *likumprojekta virzību 3.lasījumam.*

**LĒMUMS:**

**-** atbalstīt likumprojektu “Grozījumi Ieroču aprites likumā” (756/Lp13) un virzīt to izskatīšanai Saeimas sēdē trešajā lasījumā.

**5. Dažādi.**

J.Rancāns vēlas komisijas deputātiem atgādināt par šodien pl.15.00 notiekošo komisijas virtuālo tikšanos ar EK pārstāvjiem (tā plānota kā sagatavošanās vizīte pirms tiesiskuma ziņojuma tapšanas), kā arī informē par rītdienas sēdes izskatāmās darba kārtības vienu no punktiem – steidzamiem grozījumiem Covid-19 infekcijas izplatības pārvaldības likumā. Vēlas piedāvāt sākt apvienot likumprojektus, kurus MK iesūta par šo tēmu, un skatīt kā priekšlikumus konkrēti šajā likumprojektā Nr.1051/Lp13, lai nevajadzētu par katru atsevišķi rīkot komisijas sēdes un Saeimas plenārsēdes.

A.Latkovskis piekrīt.

J.Rancāns papildus informē, ka vēl daudz kas runājams par noziedzīgi iegūtiem līdzekļiem, diviem ST spriedumiem par IeVP turpmāko darbu un cilvēktiesību jautājumiem. Vēlētos pēc iespējas ātrāk sarunu par operatīvo darbu (par šo jautājumu jārīko klātienē slēgta sēde), jo operatīvais darbs ir neaizstājams līdzeklis, lai apkarotu organizēto noziedzību. Policijas darbs ir būtiski jāuzlabo, attiecīgi jārunā arī par izglītības jautājumiem – Policijas akadēmijas atjaunošanas jautājumiem.

J.Rancāns pateicas uzaicinātajām personām par dalību komisijas sēdē un slēdz sēdi.

Sēde pabeigta plkst. 10.45.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore